1999-2000-YILLARDA XUSUSIYLAShTIRIShNI ChUQURLAShTIRISh VA DAVLAT MULKINI SOTIShDAN DAVLAT BUDJETIGA MABLAG‘LAR TUShIShINI KO‘PAYTIRISh ChORA-TADBIRLARI TO‘G‘RISIDA

Xususiylashtirish ko‘lamlarini chuqurlashtirish va kengaytirish, davlat mulkini sotishdan davlat budjetiga mablag‘lar tushishini ko‘paytirish, qimmatli qog‘ozlar bozorini yanada rivojlantirish maqsadida Vazirlar Mahkamasi qaror qiladi:
 1. O‘zbekiston Respublikasi Prezidentining 1998-yil 6-avgustdagi F-880-son farmoyishi bilan tashkil etilgan Hukumat komissiyasi tomonidan taqdim etilgan:
 Xususiylashtiriladigan korxonalarni va davlat mulki negizida tashkil etilgan aksiyadorlik jamiyatlari aksiyalarini sotish bo‘yicha davlat tender komissiyasi to‘g‘risidagi nizom 1-ilovaga muvofiq; 
 1999-2000-yillarda davlat tasarrufidan chiqariladigan va xususiylashtiriladigan korxonalar ro‘yxati 2-ilovaga* muvofiq tasdiqlansin.
 2. Ma’lumot va amal qilish uchun qabul qilinsinki, davlat mulkini davlat tasarrufidan chiqarish va xususiylashtirishdan tushadigan mablag‘lar Vazirlar Mahkamasining “Davlat mulkini davlat tasarrufidan chiqarish, xususiylashtirishdan tushgan mablag‘larni hisobga olish, taqsimlash va ulardan foydalanishni nazorat qilish tartibini tasdiqlash to‘g‘risida” 1998-yil 22-avgustdagi 362-son qaroriga muvofiq taqsimlanadi. 
 3. Quyidagilarga:
 O‘zbekiston Respublikasi Davlat mulki qo‘mitasi, Moliya vazirligi, vazirliklar, idoralar, konsernlar, kompaniyalar, korporatsiyalar va uyushmalarning 1999-2000-yillarda davlat tasarrufidan chiqariladigan korxonalarning aksiyalarini sotishdan tushumlar prognozlari bo‘yicha takliflariga 3-ilovaga* muvofiq hamda davlatga tegishli aksiyalar ulushi bo‘yicha dividendlar prognozlari bo‘yicha takliflariga 4-ilovaga* muvofiq;
 O‘zbekiston Respublikasi Moliya vazirligi va Davlat mulki qo‘mitasining davlat tasarrufidan chiqarish va xususiylashtirishdan kutilayotgan pul mablag‘lari tushumi prognozi to‘g‘risidagi takliflariga 5-ilovaga* muvofiq rozilik berilsin.
 4. 1999-2000-yillarda qimmatli qog‘ozlar bozorining faoliyatini takomillashtirish, davlat mulkini xususiylashtirish jarayonlari samaradorligini oshirish bo‘yicha tadbirlar 6-ilovaga* muvofiq ma’qullansin. 
 5. Belgilansinki, yangi xususiylashtirilayotgan korxonalar mol-mulkini baholash qiymati xalqaro standartlar talablarini va shakllanayotgan bozor narxlarini hisobga olgan holda milliy valyutada, uni baholash paytida O‘zbekiston Respublikasi Markaziy banki tomonidan belgilangan kurs bo‘yicha erkin almashtiriladigan valyutada qayd qilgan holda belgilanadi.
 6. O‘zbekiston Respublikasi Hukumatining 7 va 8-ilovalarga muvofiq ayrim qarorlari o‘z kuchini yo‘qotgan deb hisoblansin va ularga o‘zgartirishlar kiritilsin.
 7. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari V. A. Chjen, Vazirlar Mahkamasining tarmoq komplekslari rahbarlari va O‘zbekiston Respublikasi Moliya vaziri R. S. Azimov zimmasiga yuklansin.
 1. Vazirlar Mahkamasining “Mahalliy sanoat, aholiga maishiy xizmat ko‘rsatish, davlat savdosi hamda umumiy ovqatlanish korxonalari va tashkilotlarini davlat tasarrufidan chiqarish va xususiylashtirishni tashkil etish chora-tadbirlari to‘g‘risida” 1992-yil 23-sentabrdagi 443-son qarori 13-bandining uchinchi xatboshi.
 2. Vazirlar Mahkamasining “O‘zbekiston paxtani qayta ishlash va paxta mahsulotlarini sotish davlat-aksionerlik uyushmasi (“O‘zdavpaxtasanoatsotish”) faoliyatini tashkil etish masalalari to‘g‘risida” 1992-yil 10-noyabrdagi 517-son qarori 12-bandining ikkinchi xatboshi.
 3. Vazirlar Mahkamasining “O‘zbekiston yengil sanoat mollari ishlab chiqarish davlat uyushmasi (“O‘zbekyengilsanoat”) boshqaruv tuzilmasini takomillashtirish hamda uning korxonalari va tashkilotlarini davlat tasarrufidan chiqarish va xususiylashtirish chora-tadbirlari to‘g‘risida” 1992-yil 28-noyabrdagi 558-son qarori 5-bandining uchinchi xatboshi.
 4. Vazirlar Mahkamasining “Mahalliy sanoat, aholiga maishiy xizmat ko‘rsatish, davlat savdosi va umumiy ovqatlanish korxonalarini davlat tasarrufidan chiqarish va xususiylashtirishni jadallashtirish yuzasidan qo‘shimcha chora-tadbirlar to‘g‘risida” 1993-yil 6-yanvardagi 3-son qarorining 2-bandi.
 5. Vazirlar Mahkamasining “O‘zbekiston avtomobil transporti (“O‘zavtotrans”) davlat-aksionerlik korporatsiyasini tashkil etish va uning faoliyati masalalari” to‘g‘risida 1993-yil 12-yanvardagi 21-son qarori 6-bandining to‘rtinchi xatboshi.
 6. Vazirlar Mahkamasining “O‘zbekmebel” O‘zbekiston davlat-aksionerlik birlashmasini tashkil etish to‘g‘risida” 1993-yil 25-yanvardagi 47-son qarori 7-bandining uchinchi xatboshi.
 7. Vazirlar Mahkamasining “O‘zbekiston avtomobil yo‘llari qurish va foydalanish (“O‘zavtoyo‘l”) davlat-aksionerlik konsernini tashkil etish va uning faoliyati masalalari to‘g‘risida” 1993-yil 5-fevraldagi 58-son qarori 8-bandining uchinchi xatboshi.
 8. Vazirlar Mahkamasining “O‘zbekiston davlat transport qurilishi korxonalari uyushmasi (“O‘zbektransqurilish”) faoliyatini tashkil etish masalalari to‘g‘risida” 1993-yil 8-fevraldagi 65-son qarori 4-bandining to‘rtinchi xatboshi.
 9. Vazirlar Mahkamasining “O‘zbekiston farmatsevtika (“O‘zfarmsanoat”) davlat-aksionerlik konsernini tashkil etish va uning faoliyati masalalari to‘g‘risida” 1993-yil 17-iyundagi 290-son qarori 4-bandining uchinchi xatboshi.
 10. Vazirlar Mahkamasining “O‘zdonmahsulot” davlat-aksionerlik korporatsiyasini tashkil etish va uning faoliyati masalalari to‘g‘risida” 1994-yil 20-iyundagi 311-son qarori 4-bandining oltinchi xatboshi.
 11. Vazirlar Mahkamasining “O‘zbaliq” davlat-aksionerlik korporatsiyasini tashkil etish to‘g‘risida” 1994-yil 18-avgustdagi 427-son qarori 6-bandining to‘rtinchi xatboshi.
 12. Vazirlar Mahkamasining “V.P.Chkalov nomidagi Toshkent aviatsiya ishlab chiqarish birlashmasini aksionerlik jamiyatiga aylantirish to‘g‘risida” 1996-yil 18-apreldagi 156-son qarori 6-bandining to‘rtinchi xatboshi.
 13. Vazirlar Mahkamasining “Qishloq xo‘jaligi ishlab chiqarishiga agrokimyo xizmati ko‘rsatishni takomillashtirish chora-tadbirlari to‘g‘risida” 1996-yil 7-avgustdagi 274-son qarori 4-bandining uchinchi xatboshi.
 14. Vazirlar Mahkamasining “Toshkent traktor zavodi” ishlab chiqarish birlashmasini aksiyalashtirish to‘g‘risida” 1996-yil 19-sentabrdagi 327-son qarorining 7-bandi.
 15. Vazirlar Mahkamasining “Savdo sohasida monopoliyadan chiqarishni chuqurlashtirish chora-tadbirlari to‘g‘risida” 1997-yil 24-dekabrdagi 561-son qarori 3-bandining beshinchi xatboshi.
 16. Vazirlar Mahkamasining “O‘zbekiston Respublikasi Davlat mulkini boshqarish va tadbirkorlikni qo‘llab-quvvatlash davlat qo‘mitasi tuzilmasini takomillashtirish to‘g‘risida” 1998-yil 27-martdagi 133-son qaroriga 3-ilovaning 5, 24, 25, 28-bandlari.
 17. Vazirlar Mahkamasining “O‘zqishloqxo‘jalikmash-xolding” xolding kompaniyasini tashkil etish to‘g‘risida” 1996-yil 31-yanvardagi 45-son qarori 8-bandining ikkinchi xatboshi.
 18. Vazirlar Mahkamasining “Respublika meva-sabzavot xo‘jaligida monopoliyadan chiqarish va ixtisoslashtirishni chuqurlashtirish chora-tadbirlari to‘g‘risida” 1997-yil 18-iyuldagi 363-son qaroriga 6-ilovaning 8-bo‘limi.
 19. Vazirlar Mahkamasining “Sabzavot va mevalardan bolalar taomlari ishlab chiqarishni tashkil etish to‘g‘risida” 1997-yil 7-yanvardagi 4-son qaroriga 1-ilova.
 1. O‘zbekiston Respublikasi Vazirlar Mahkamasining “Oziqovqat-sanoat” qandolatchilik, choy va pivo-alkogolsiz ichimliklar sanoati korxonalari uyushmasini tashkil etish va uning faoliyati to‘g‘risida” 1994-yil 26-sentabrdagi 483-son qarori 5-bandining ikkinchi xatboshidagi “shuningdek, ushbu aksiyalar bo‘yicha dividendlarning bir qismini shartnoma asosida unga bersin” so‘zlari chiqarib tashlansin.
 2. Vazirlar Mahkamasining “O‘zavtosanoat” O‘zbekiston avtomobilsozlik korxonalari uyushmasini tashkil etish va uning faoliyati masalalari to‘g‘risida” 1994-yil 17-martdagi 143-son qarori 4-bandining ikkinchi xatboshidagi “shuningdek, davlatga tegishli aksiyalar bo‘yicha dividendlarning bir qismini shartnomaviy asosda uyushmaga o‘tkazsin” so‘zlari chiqarib tashlansin.
 3. Vazirlar Mahkamasining “O‘zeltexsanoat” O‘zbekiston radioelektronika, elektrotexnika va asbobsozlik sanoati korxonalari uyushmasini tashkil etish va uning faoliyati masalalari to‘g‘risida” 1994-yil 17-martdagi 144-son qarori 4-bandining ikkinchi xatboshidagi “shuningdek, davlatga tegishli aksiyalar bo‘yicha dividendlarning bir qismini shartnomaviy asosda uyushmaga o‘tkazsin” so‘zlari chiqarib tashlansin.
 4. Vazirlar Mahkamasining “O‘zbekiston mashinasozlik korxonalari uyushmasi (“O‘zmashsanoat”)ni tashkil etish va uning faoliyati masalalari to‘g‘risida” 1994-yil 19-martdagi 147-son qarori 4-bandining ikkinchi xatboshidagi “shuningdek, davlatga tegishli aksiyalar bo‘yicha dividendlarning bir qismini shartnomaviy asosda uyushmaga o‘tkazsin” so‘zlari chiqarib tashlansin.
 5. Vazirlar Mahkamasining “O‘zbekiston kimyo sanoati korxonalari (“O‘zkimyosanoat”) uyushmasini tashkil etish va uning faoliyati masalalari to‘g‘risida” 1994-yil 19-martdagi 149-son qarori 4-bandining ikkinchi xatboshidagi “shuningdek, davlatga tegishli aksiyalar bo‘yicha dividendlarning bir qismini shartnomaviy asosda uyushmaga o‘tkazsin” so‘zlari chiqarib tashlansin.
 7. Vazirlar Mahkamasining “Yog‘moytamakisanoat” yog‘-moy va tamaki sanoati korxonalari uyushmasini tashkil etish va uning faoliyati to‘g‘risida” 1994-yil 26-sentabrdagi 482-son qarori 5-bandining ikkinchi xatboshidagi “shuningdek, ushbu aksiyalar bo‘yicha dividendlarning bir qismini shartnoma asosida unga bersin” so‘zlari chiqarib tashlansin.
 9. Vazirlar Mahkamasining “Sabzavot va mevalardan bolalar taomlari ishlab chiqarishni tashkil etish to‘g‘risida” 1997-yil 7-yanvardagi 4-son qarorining 1-bandidagi “1-ilovaga muvofiq ustav jamg‘armasi tuzilmasi bo‘lgan” so‘zlari chiqarib tashlansin.
 2-ilova tegishli ravishda 1-ilova deb hisoblansin.